

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

2020.gada 10.septembrī **Saistošie noteikumi Nr.29**

Daugavpilī (protokols Nr.36 9.§)

 APSTIPRINĀTI

 ar Daugavpils pilsētas domes

 2020.gada 10.septembra

###  lēmumu Nr.397

### Grozījumi Daugavpils pilsētas domes 2015.gada 13. augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs”

*Izdoti saskaņā ar likuma "Par pašvaldībām" 43.panta trešo daļu, Izglītības likuma 17.panta*

*trešās daļas 11.punktu*

### Izdarīt Daugavpils pilsētas domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs” (Latvijas Vēstnesis, 2015., Nr.169, 2018., Nr.36) šādus grozījumus:

### Aizstāt noteikumu 1.punktā vārdus “pašvaldības speciālās pirmsskolas izglītības iestāžu izglītojamo” ar vārdiem “pašvaldības pirmsskolas izglītības grupā izglītojamajiem ar speciālām vajadzībām”.

### Aizstāt noteikumu 3.2.apakšpunktā vārdus “pašvaldības speciālās pirmsskolas izglītības iestādes izglītojamajiem” ar vārdiem “pašvaldības pirmsskolas izglītības iestāžu grupās izglītojamajiem ar speciālām vajadzībām”.

Domes priekšsēdētājs *(personiskais paraksts)* I.Prelatovs

### Daugavpils pilsētas domes 2020.gada 10.septembra saistošo noteikumu Nr.29 „Grozījumi Daugavpils pilsētas domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs” paskaidrojuma raksts

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši Izglītības likuma 17.panta trešās daļas 11.punktam, pašvaldība nodrošina ēdināšanu tās padotībā esošajās, pirmsskolas izglītības grupās bērniem ar speciālām vajadzībām. Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. |
| 2. Īss projekta satura izklāsts | Ar grozījumiem saistošie noteikumi tiek papildināti ar regulējumu par ēdināšanas izdevumu kompensēšanu izglītojamajiem, kas izglītību iegūst pašvaldības pirmsskolas izglītības iestāžu grupās izglītojamajiem ar speciālām vajadzībām visā pirmsskolas izglītības apguves periodā. |
| 3. Informācija par plānoto projekta ietekmi uz pašvaldības budžetu | Pašvaldības pirmsskolas izglītības grupās bērniem ar speciālām vajadzībām ēdināšanas izdevumi no 01.09.2020. sastādīs 15 399 EUR (134 izglītojamie \*1.71 EUR \*84 dien. \*0.8 koef.). Finansējums pirmsskolas izglītības speciālo grupu ēdināšanai 2020.gada 4 mēnešiem ir plānots IP budžeta programmā “Izglītojamo ēdināšana”.Attiecīgi nepieciešamais finansējums gadam sastādīs 45 828 EUR (134 izglītojamie \*1.71 EUR \*250 dien. \*0.8 koef.). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu izpildi nodrošinās Daugavpils pilsētas Izglītības pārvalde un Daugavpils pilsētas pirmsskolas izglītības iestādes. |
| 6. Informācija par konsultācijām ar privātpersonām | Konsultācijas notika ar Daugavpils pilsētas Izglītības pārvaldes speciālistiem un pirmsskolas izglītības iestāžu vadītājiem. |

Domes priekšsēdētājs *(personiskais paraksts)* I.Prelatovs